จังหวัดไอจิ

**จังหวัดไอจิ** () เป็นจังหวัดของประเทศญี่ปุ่น ตั้งอยู่ในภูมิภาคชูบุของเกาะฮนชู มีขนาดพื้นที่ทั้งหมด  มีจำนวนประชากรประมาณ 7,552,873 คน (ณ วันที่ 1 ตุลาคม ค.ศ. 2019) และมีความหนาแน่นของประชากร  จังหวัดไอจิมีอาณาเขตทางทิศตะวันตกติดกับจังหวัดมิเอะ ทิศเหนือติดกับจังหวัดกิฟุและจังหวัดนางาโนะ ทิศตะวันออกติดกับจังหวัดชิซูโอกะ

จังหวัดไอจิมีนครนาโงยะเป็นเมืองหลวงของจังหวัดและเมืองที่ใหญ่ที่สุดของจังหวัด และเป็นเมืองที่ใหญ่เป็นอันดับสี่ของญี่ปุ่น เมืองสำคัญอื่น ๆ ได้แก่ นครโทโยตะ นครโอกาซากิ และนครอิจิโนมิยะ จังหวัดไอจิและนครนาโงยะเป็นศูนย์กลางของเขตมหานครชูเกียว ซึ่งเป็นเขตมหานครที่ใหญ่เป็นอันดับสามของญี่ปุ่นและเป็นหนึ่งในเขตมหานครที่ใหญ่ที่สุดในโลก จังหวัดไอจิตั้งอยู่บนชายฝั่งมหาสมุทรแปซิฟิกและเป็นส่วนหนึ่งของภูมิภาคโทไก ซึ่งเป็นภูมิภาคย่อยของภูมิภาคชูบุและภูมิภาคคันไซ จังหวัดไอจิเป็นที่ตั้งของบริษัทโตโยต้า มอเตอร์ ซึ่งตั้งอยู่ในนครโทโยตะ รวมทั้งยังมีสถานที่ต่าง ๆ มากมาย เช่น สวนสัตว์และสวนพฤกษศาสตร์ฮิงาชิยามะ ท่าอากาศยานนานาชาติชูบุเซ็นแทรร์ และเลโกแลนด์เจแปน

## ประวัติศาสตร์
แรกเริ่มนั้นพื้นที่บริเวณนี้ถูกแบ่งเขตออกเป็น 3 แคว้น คือ โอวาริ มิกาวะ และโฮะ ต่อมาในช่วงสมัยไทกะ แคว้นมิกาวะและแคว้นโฮะถูกผนวกเข้าเป็นแคว้นเดียวกัน จนกระทั่ง ค.ศ. 1871 หลังจากมีการเลิกล้มระบอบศักดินา พื้นที่ที่เคยเป็นแคว้นโอวาริยกเว้นส่วนที่อยู่ในคาบสมุทรชิตะได้ถูกก่อตั้งขึ้นเป็น "จังหวัดนาโงยะ" ในขณะที่พื้นที่ที่เคยเป็นแคว้นมิกาวะรวมกับส่วนที่อยู่ในคาบสมุทรชิตะได้ถูกก่อตั้งขึ้นเป็น "จังหวัดนูกาตะ" ต่อมาจังหวัดนาโงยะถูกเปลี่ยนชื่อเป็นจังหวัดไอจิในเดือนเมษายน ค.ศ. 1872 และได้ผนวกเอาจังหวัดนูกาตะเข้าไปด้วยในวันที่ 27 พฤศจิกายน ในปีเดียวกัน

องค์การปกครองของจังหวัดไอจิตั้งอยู่ที่ศาลากลางจังหวัดไอจิในนครนาโงยะ ซึ่งเป็นเมืองหลวงเก่าของแคว้นโอวาริ

งานนิทรรศการโลก เอ็กซ์โป 2005 จัดขึ้นที่นครเซโตะและนครนางากูเตะในจังหวัดไอจิ

## ภูมิศาสตร์
จังหวัดไอจิตั้งอยู่ในตำแหน่งใกล้จุดศูนย์กลางของเกาะฮนชู ตัวจังหวัดหันหน้าออกสู่อ่าวอิเซะและอ่าวมิกาวะทางทิศใต้ มีอาณาเขตติดต่อกับจังหวัดชิซูโอกะทางทิศตะวันออก จังหวัดนางาโนะทางทิศตะวันออกเฉียงเหนือ จังหวัดกิฟุทางทิศเหนือ และจังหวัดมิเอะทางทิศตะวันตก มีพื้นที่ทั้งหมด 5,153.81 ตารางกิโลเมตร คิดเป็นอัตราส่วน 1.36% ของพื้นผิวทั้งหมดของประเทศญี่ปุ่น จุดที่อยู่สูงที่สุดในจังหวัดคือ ภูเขาจาอูซุ มีความสูง 1,415 เมตรเหนือระดับน้ำทะเล

พื้นที่ด้านตะวันตกของจังหวัดเป็นเขตเมืองนาโงยะ ซึ่งเป็นเมืองที่ใหญ่เป็นอันดับที่ 4 ของญี่ปุ่น ส่วนพื้นที่ด้านตะวันออกของจังหวัดจะมีความหนาแน่นของประชากรค่อนข้างน้อยกว่า แต่ก็ยังเป็นที่ตั้งของศูนย์กลางหลักทางอุตสาหกรรมอีกหลายแห่ง

## สถิติประชากร

ในปี พ.ศ. 2544 ประชากรของจังหวัดไอจิประกอบไปด้วยเพศชาย 50.03% และเพศหญิง 49.97% มีชาวต่างชาติอาศัยอยู่ 139,540 คน คิดเป็นประมาณ 2% ของจำนวนประชากรทั้งหมดในจังหวัด

## การแบ่งเขตการปกครอง
จังหวัดไอจิประกอบด้วย 38 นคร 7 อำเภอ 14 เมือง และ 2 หมู่บ้าน ดังนี้
### นคร

* กามาโงริ ()
* คาซูงาอิ ()
* คาริยะ ()
* คิตะนาโงยะ ()
* คิโยซุ ()
* โคนัง ()
* โคมากิ ()
* ชิตะ ()
* ชินชิโระ ()
* ชิรีว ()
* เซโตะ ()
* ทากาฮามะ ()
* ทาฮาระ ()
* โทโกนาเมะ ()
* โทไก ()
* โทโยกาวะ ()
* โทโยตะ ()
* โทโยอาเกะ ()
* โทโยฮาชิ ()
* นิชชิง ()
* นิชิโอะ ()
* นางากูเตะ ()
* **[[นาโงยะ]]** (; เมืองหลวง)
* มิโยชิ ()
* ยาโตมิ ()
* สึชิมะ ()
* อันโจ ()
* อามะ ()
* อิจิโนมิยะ ()
* อินาซาวะ ()
* อินูยามะ ()
* อิวากูระ ()
* โอกาซากิ ()
* โอบุ ()
* โอวาริอาซาฮิ ()
* ไอไซ ()
* ฮันดะ ()
* เฮกินัง ()

### อำเภอ เมือง และหมู่บ้าน

* อำเภอคิตะชิตาระ ()
** เมืองชิตาระ ()
** เมืองโทเอ ()
** หมู่บ้านโทโยเนะ ()
* อำเภอชิตะ ()
** เมืองทาเกโตโยะ ()
** เมืองมินามิจิตะ ()
** เมืองมิฮามะ ()
** เมืองอางูอิ ()
** เมืองฮิงาชิอูระ ()
* อำเภอนิชิคาซูงาอิ ()
** เมืองโทโยยามะ ()

* อำเภอนิวะ ()
** เมืองฟูโซ ()
** เมืองโองูจิ ()
* อำเภอนูกาตะ ()
** เมืองโคตะ ()
* อำเภออามะ ()
** เมืองคานิเอะ ()
** เมืองโอฮารุ ()
** หมู่บ้านโทบิชิมะ ()
* อำเภอไอจิ ()
** เมืองโทโง ()

## รูปภาพอื่น

ไฟล์:Mikawa_Bay_Aichi_Japan_SRTM.jpg|ภาพถ่ายดาวเทียมของอ่าวมิกาวะ
ไฟล์:AichiMapCurrent.png|แผนที่ของจังหวัดไอจิ
ไฟล์:JR Central Towers.jpg|นาโงยะ
ไฟล์:080405 nagoya csl sakura.JPG|ปราสาทนาโงยะ


## อ้างอิง

## แหล่งข้อมูลอื่น

* 
* 
* Aichi Now-Official Site for Tourism Aichi
* Aichi, HOME of the Samurai Spirit 

ไอจิ